𝄇 Downloaded From BollyFlix 𝄇
Te vagy az ügyész?
Én átgondolnám, hogy vállaljam-e az ügyet. Már nem is számolom, hányszor legyőztelek.
Bondurant pénzt vesztett, és azt akarta, hogy Grant is viselje a terheket.
Lett bűnbakunk.
Mr. Grant, elmagyarázná a bíróságnak,
milyen gyanús tevékenységre utalt Mr. Bondurant?
Lehet, hogy az 5. módosításra hivatkozik.
És ha igen?
Nem eshet ki. Esküdtszék elé kell állítanom.
Arra alapozol, hogy Grant talán nem hivatkozik az ötödikre?
Elment az eszed?
Bár egy e-mail elég volt, hogy Mr. Grantet tanúnak szólítsa,
nem bizonyítja, hogy releváns tanú az ügyben.
A rendőrség lefoglalta Lisa szerszámait.
Százötven darabnak kellene benne lennie, de csak 149 volt. Na melyik hiányzik?
Az ügyészség új bizonyíték birtokába jutott.
A gyilkos fegyver.
Mr. Kim, ezt a fotót készítette aznap a tüntetésről?
Igen, ezt.
René?
A felvételeken beszélt valaha a vádlott arról,
hogy akarta leállítani Mr. Bondurant építkezését?
Igen.
Alaposan utánanéztünk. Hova állt be a kocsijával a parkolóházban.
INDÍTÉK - ALKALOM
Kockáztatnom kell.
Tévedsz. Azt hiszed, hogy a szabályok nem vonatkoznak rád.
Mr. Haller, készen áll szólítani az első tanút?
Igen, bírónő. A védelem szólítja Lisa Trammellt.
Mickey, mit művelsz?
Ne itt!
- Azt mondtad, erre nem kerül sor. - Tudom, de péntek délután van.
Nem lehet Dahl podcastja az utolsó, amit az esküdtek hallanak.
Visszavágunk.
Jó, de mi lesz, ha elszúrom, vagy rosszat mondok?
Csak mondd el az igazat, oké? Hadd lássanak olyannak, amilyennek én!
Menni fog.
Miss Trammell, elmondaná az esküdteknek, mivel foglalkozik?
Séf vagyok.
Enyém az Elysian nevű étterem Frogtownban. Körülbelül 11 éve nyitottunk.
Tizenegy év hosszú idő. Nagyon szeretheti, amit csinál.
Egész életemben erről álmodtam. A környéken nőttem fel.
Apám szinte ingyen jutott az épülethez. Bútorasztalos volt.
Egyszerre élt a munkájának és a családjának.
Én is ezt akartam.
- Maga is ott lakik? - Igen, az otthonom.
Ezért nem akartam eladni sem Bondurant-nak, sem másnak.
Az az épület a mindenem.
Amikor közölte Bondurant-nal, hogy nem adja el, mi történt?
Akkor kezdődött az igazi pokol.
Buldózerek hajnali hatkor, szállingózó por a csúcsidőben.
- Mindent megtett, hogy elüldözzön. - Tiltakozom! Nem releváns.
- Megkérem, hogy a kérdésre válaszoljon. - Semmi baj, Miss Trammell.
Tegnap hallottunk a szomszédjától, Valerie Sterntől
a volt férjével való kapcsolatáról.
Elmondaná, miért váltak el a férjével?
Nem könnyű velem együtt élni.
Makacs tudok lenni.
És ha akarok valamit, azt teljes szívemből akarom.
Volt egy álmom, amihez ragaszkodtam,
de az exemnek, Jeffnek más elképzelései voltak.
Egyszerűen eltávolodtunk.
- Emiatt veszekedtek? - Persze hogy veszekedtünk.
De nem többet, mint más házaspárok, és sosem fordult erőszakba.
Miss Trammell beszéljünk a podcast interjúról!
Eléggé zaklatottnak tűnt. Fogalmazhatok így?
Gondolom, de akkor vehettük fel hetedjére.
Hetedik? Hogyhogy?
Henry azt mondta, nem hangzott elég szenvedélyesen,
és drámaibb hangvételt akart.
Mr. Dahl erőltette, hogy legyen sokkal drámaibb?
Az volt az érzésem.
Akkor igazat mondott a Bondurant elleni taktikájáról?
Igen, többé-kevésbé.
Beleértve, hol parkolt Mr. Bondurant az autójával?
Igen.
Miért mondta a nyomozónak, hogy sosem járt Mr. Bondurant parkolóházában?
Azért, mert nem is.
Van egy kép Mitchell Bondurant-ról az autója mellett egy magazinban.
Nem kellett bemennem a parkolóházba, hogy tudjam, hol az autója.
Reklámozta.
Az imidzse része volt.
A védelem bizonyítéka, bírónő.
Ezt a képet találta?
Igen.
Tehát nem járt a parkolóban?
- De összetűzésbe került Bondurant-nal? - Számtalanszor.
Igen, de ő provokálta ki.
Zaklatott.
Imádta lezárni az utcát vacsoraidőben.
A zajtól és a portól a vendégek nem tudtak a teraszon étkezni.
Nem akart vége lenni.
- Mr. Bondurant nem lehetett könnyű eset. - Istenem, igazi seggfej volt!
- Sajnálom. Szabad ilyet mondanom? - Semmi baj, Miss Trammell.
Az igazat megvallva, ki nem állhattam.
Nem tagadom.
Tapasztalataim szerint nem volt jó ember,
és tisztességes sem.
De nem érdekelt, amit velem tett.
Nem?
Persze, nem voltam oda érte.
De ez nem rólam szólt.
Az bántott, amit a közösséggel tett.
Végignéztem, hogy sorra kidobta a szomszédaimat,
csak hogy felállíthasson egy új, csillogó játszóteret.
Megszakadt a szívem.
Eléggé, hogy bosszút forraljon?
Nem akartam megbosszulni.
Mit nyertem volna vele?
Az építkezés attól nem áll le.
Nem tudom megakadályozni a város átalakulását.
Megtörténik, akár tetszik, akár nem.
Nem.
Az otthonomat akartam megmenteni.
Szia!
Nagy voltál ma.
Ezt még gyerekkoromban építették.
Apám hozott ide, amikor zajlott az építkezés.
Vonattal jártunk.
Már akkor is minden változott.
És hogyan tovább?
Felkészítünk a keresztkérdésekre.
Előttünk az egész hétvége, és ki is használjuk.
Ez volt a könnyű része.
Hétfő reggel Andrea megszorongat, ahogy csak tud.
AZ IGAZSÁG ÁRA
Átküldtem az összes kérdést, és hagytam másolatot.
Már amennyire felkészíthető valaki.
Aztán lesz, ami lesz.
Tudtuk, hogy kockázatos tanúnak szólítani.
Legalább érdekes prezentáció lesz belőle.
Prezentáció?
Igen, büntetőjog gyakorlatra.
Valakinek ellenőriznie is kell.
- Azt hittem, azt én fogom. - A mentorom vagy.
Te tanítasz. Valakinek bírálnia kell a munkádat.
Mit szólsz az öreghez?
Nincs nála jobb. Bízz bennem!
Vállalná?
Szíves-örömest.
Lenne ürügye eljönni a bíráságra.
Köszönöm.
Figyelj, Mickey! Azért pihenj is a hétvégén!
Tudom, sok a meló, de észnél kell lenned hétfőn.
Ja, megpróbálok.
Jó éjt, Lorna!
Jó éjt!
Hogy érti ezt, doktor úr?
Már sosem ébred fel?
Nem tehet érte semmit?
Jaj, ne!
Azok után, amit a családom átélt.
Nem hiszem, hogy kibírnának még egy tragédiát.
Ez meg mi?
Szia, drágám! Meghallgatásom lesz.
El tudod hinni? Azt akarják, hogy felolvassam.
Azt hittem, már elég felvételt küldeni.
Ha azt akarják, hogy felolvassam,
akkor teljes átéléssel fogom, akár tetszik, akár nem.
Erről jut eszembe! Van sofőröd, ugye?
Igen, van.
Jó, kölcsönkérném.
Nem taxi, anya. Ő visz a bíróságra.
Téged kitesz a bíróságon, engem meg elvisz a meghallgatásra.
Hol lesz a meghallgatás?
- Burbankben. - Burbankben?
Anya, a bíróság a belvárosban van, többórás az út.
Nem fog menni. Hívok neked egy Ubert, oké?
Kátyú!
Ideges vagy?
A második legnépszerűbb szappanopera főszereplője voltam egész Mexikóban.
Idegeskedjenek a bizonyítani vágyók!
Megnéztem pár epizódot. Szerintem csodás volt.
Köszönöm, drágám.
Máris nagyobb rajongóm vagy, mint a fiam.
Azért értesz meg, mert előadóművész vagy. Ő sosem fog.
Az nem biztos. Látnia kéne a bíróságon.
Nem kéne.
Tegyél ki, vidd el a meghallgatásra, aztán irány haza!
Ki mondta, hogy megnéznélek?
Sok ellenséget szerez magának, Miss Trammell.
Például Bondurant-t, akinek távoltartási végzése volt ön ellen.
Csak tiltakoztam.
Igen, huszonháromszor a távoltartási kérelem szerint.
Huszonháromszor szervezett tüntetést az irodájánál.
- Az épületet megrongálták… - De nem én.
Ott voltam, hogy hallassam a hangomat.
Békésen és törvényesen.
Ez minden.
Nem maga hagyott többször is fenyegető üzeneteket
Mr. Bondurant hangpostáján?
Nem.
Vagy aki tavaly szeptember 9-én megdobta tojással?
Talán vicces?
Nem én tettem.
De meg kell hagyni, vicces volt.
Aztán ott a férje. Jeff, igaz?
Így van.
Mondanám, hogy a volt férje, de hivatalosan nem váltak el, ugye?
Elnézést, ez talán bűn?
Szokatlan.
Az egyik fél kilép egy rossz házasságból, de hivatalosan nem vet neki véget.
Tiltakozom! Nem releváns. Nem ügyfelem házasságát tárgyaljuk.
Elutasítom, Mr. Haller.
Maga taposta ki ezt az ösvényt, a vád is ráléphet.
Milyen gyakran veszekedtek a férjével, Miss Trammell?
Nem tudom pontosan megmondani.
Havonta egyszer? Minden nap?
Nem volt rendszeres.
Miért hagyta el a férje?
Gondolom, nem bírta a felelősséget.
Az étterme miatt?
Többek között, igen.
- Nem azért, mert nehéz volt önnel? - Velem nehéz? Hát ez jó!
Miss Trammell, válaszoljon!
Nem tudom, miért hagyott el. Tőle kell megkérdeznie.
Oké. Talán meg is fogom.
- Hol van most a férje? - Jó kérdés.
Nem tudja?
Elvileg egy mexikói tengerparton.
Jó messzire menekült magától, mi?
- Tiltakozom! - Az a szarházi örülhetett nekem.
Rendet! Nem tűröm az efféle kirohanásokat a tárgyalómban.
Látható, miért hagyta el, igaz?
- Tiltakozom! - Visszavonom.
Nincs több kérdésem.
Ügyvéd úr?
Miss Trammell, maga ölte meg Mitchell Bondurant-t?
Nem én tettem.
Nincs több kérdésem.
- Kicsim! - Mondd, hogy jó hírek!
Félig-meddig.
A doktornő már úton van, de Manny késik.
Ide kell hoznod, Cisco. Már így is bajban vagyunk. Igyekezz!
Azon vagyok, kicsim. Amint földet ér, indulunk is.
Oké, vigyázz az úton!
Az univerzum a javamat szolgálja.
Nagyon sokat tanultam Lisától. Igazi mentor volt.
Van bármiféle panasza arra, ahogy az éttermet vezeti?
Csodálom.
Kiegyensúlyozott, nyomás alatt is.
Hogy látja, Mitchell Bondurant fokozta ezt a nyomást?
Határozottan.
Meggyűlt vele a bajunk, de Lisa mindig megnyugtatott minket.
Kifejtené bővebben?
Mindig volt valami az építkezéssel. Tök frusztráló volt.
Viccelődtünk, hogy rothadó húst hagyunk ott.
Meg hasonlók.
De csak annyit mondott: „Nem süllyedhetünk a szintjükre.
Ne veszítsétek el a reményt! Minden rendben lesz.”
Nagyon szeretheti a vádlottat, Mr. Morales.
Mint mondtam, remek főnök.
Biztos vagyok benne, de sosem feszítette túl a húrt?
A húrt?
A vérmérsékletét illetően, vagy ahogy a személyzettel bánik?
Nem hinném.
Nem?
A vád bizonyítéka, bírónő.
Ezt négy éve posztolta, Mr. Morales.
Felolvasná?
„Az Elysian étterem hű vendégei!
Köszönöm szépen a támogatást, de nem bírom tovább.
Továbbállok.”
Elárulná, mire vonatkozott a bejegyzés?
Aznap…
kicsit összebalhéztunk Lisával. Ez minden.
Annyira, hogy felmondjon?
Nem voltunk a legjobb passzban, de…
Egy hét múlva visszamentem.
Értem. Mi volt a vita tárgya?
Csak…
nem tetszett, ahogy egy vendég előtt beszélt velem.
Csak úgy rám förmedt.
Elveszítette a türelmét?
Azt hiszem, de tudja, nagyon ritkán fordul elő.
Valóban?
Felolvasná foodienista hozzászólását, aztán azt, hogy mit válaszolt?
Azt írta: „Megint megtörtént?”
Erre a válaszom: „Őrült, amikor ilyen. Nem lehet vele beszélni.”
- Mérges voltam, de… - Nincs több kérdésem, bírónő.
Mindenki oldalát ellenőrizted?
Igen. Biztos egy régi fiók volt. Négy éve történt.
Lorna!
Ezt fel kell vennem.
Szia, Izzy! Túlélted?
Egyelőre, de nem hiszem, hogy időben visszaérek a bíróságra.
Miért? Hol vagy?
Culver Cityben.
Mi? Azt hittem, a meghallgatás Burbankben volt.
Az igen.
Aztán volt egy találkozó Santa Monicában, és egy ebéd Brentwoodban…
Jesszus! Izzy, mondj nemet!
Ismered te anyádat?
Jó, mindegy.
Csak hozd haza!
Igyekszem.
TÚLMÉRETEZETT POGGYÁSZ
TÖRÉKENY
Elnézést! Utat!
Bocsánat!
Nem tudom. Talán arra.
Ma reggel landolt a gépe?
Elnézést, hogy csak így beestem, de az ENSZ-ülés nem átütemezhető.
Semmi baj, dr. Arslanian. Tudom, hogy nagyon elfoglalt.
Arra kértem, hogy tanulmányozza az ügy bizonyítékait, igaz?
- Jelentéseket, leleteket. - Igen.
Megkérdezte, hogy lehetségesnek tartom-e,
hogy ügyfele követte el a bűntettet, hogy a lényegre térjek, nem.
- Nem? - Semmiképp sem.
- Elmondaná, miért nem? - Igen, de egyszerűbb, ha bemutatom.
Hogyne.
Bírónő…
Tökéletes!
Bírónő, engedélyezné a segítőmnek a demonstrálást?
- Az úr a segítője? - Nem, a dobozban van.
Hölgyeim és uraim, a segítőm, Manny!
Még valami, bírónő.
Miss Crane segíthetne nekem és Mannynek valamiben?
Mr. Bondurant 190 cm volt.
Mint láthatják, Manny ugyanennyi.
Miss Crane tíz centis tűsarkúban van, hogy 168 centi legyen, mint a vádlott.
Remek választás, hozzáteszem.
Mr. Bondurant sérülése arról árulkodik, tompa tárgy okozta trauma végzett vele
a feje búbján.
Egyetlen nagy erejű ütés. Tudjuk, hogy a fegyver egy kalapács,
ezért beszereztem ugyanazt a modellt a bemutatóhoz.
Akkor nézzük!
Állj!
Itt a probléma.
Miss Crane láthatóan nyújtózkodik, ahogy csak tud.
Lábujjhegyre is állt, de a kalapáccsal Manny tarkóját találja el.
De Mr. Bondurant sérülése nem a tarkóján volt,
hanem a feje búbján, amit így nem ér el.
Nem tud elég erős ütést mérni rá.
E szerint Miss Trammell sem lett volna képes rá.
Köszönöm.
Rendben, doktornő, értjük, de ha Mitchell Bondurant lehajolt?
Nem köthette be a cipőjét?
Persze, de Mr. Bondurant sérüléseket szenvedett a térdén
a halál beálltakor,
melyek arra utalnak, hogy előreesett az ütést követően.
Ha lehajolt volna, a térde és a talaj közötti távolság
nem lett volna elég nagy a sérülésekhez.
Vagyis kizárt, hogy valaki az ügyfelem magasságával
kalapáccsal ráverjen Bondurant-t feje búbjára?
A körülmények ismeretében kizárt.
Nem lehetséges?
Fizikailag képtelenség.
Köszönöm, doktornő.
Miss Freemann!
- Elkérhetem? - Persze.
És most?
Lehetséges.
Egy olyan helyzetben, ahol Mr. Bondurant felfelé nézett,
kivitelezhető.
De nincs bizonyíték arra, hogy ez történt.
Ön vizsgálta meg a helyszínt, dr. Arslanian?
Nem, de átnéztem a rendőrségi fotókat. Ellenőriztem a karbantartási naplót is.
Nem voltak szivárgó csövek vagy kiégett izzók.
Semmi, amire felnézhetett.
És ha egy pók volt?
Pók?
Tudja, leereszkedik a hálójából.
Az ember lát valamit a szeme sarkából, vagy érez valamit a fején, és ösztönösen…
Lehetséges, nem igaz?
Talán, de a helyszínelés a valószínűségekről szól,
nem a végtelen lehetőségekről.
Az az igazság, doktornő, hogy nem tudja biztosan,
mi történt aznap a parkolóban, ugye?
Senki sem tudja.
Köszönöm. Nincs több kérdésem.
Izzy, mi történt?
Megálltunk borért, de lebeszéltem a botoxról.
Anya!
Mi történt?
Megöregedtem, fiam.
Kirúgtak.
Az ügynököm kirúgott.
Engem.
Sztár voltam.
Most kis szerepekért könyörgök.
Jaj, anya!
Talán ez egy jel.
Az univerzum azt üzeni, hogy itt az ideje valami mást csinálni.
Ideje a családomra koncentrálni.
Szerintem olykor az univerzum szeretne kicsit felrázni,
hogy ne felejtsd el felvenni a kesztyűt.
Figyelj, anya! Gyere el holnap a bíróságra!
Dehogy! Nem is akarsz ott látni.
De, igen. Gyere el! Jól jönne a támogatás.
Tényleg?
Jó, ha tényleg szükséged van rám,
ott leszek.
Rendben.
Megteszem érted.
Tudom, anya.
Az új pulóveremben megyek.
Jól van, kislány, hallgatlak.
A probléma mindvégig a bizonyíték volt.
Cáfolhatatlannak tűnt.
Persze a szakértőink megfúrhatták volna a vád elméletét,
de végül a gyilkos fegyver a védencünk kalapácsa volt.
Ott a kesztyűje is az áldozat vérével. Azt mondani, hogy odatették, nem elég.
Azt is el kellett mondanunk, hogy ki tette oda, és miért.
A védelem szólítja Alex Grantet.
Mr. Grant, elárulná, hogy mivel foglalkozik?
Vállalkozó vagyok.
Milyen területen?
Elsődleges vállalkozásom az Argel Építővállalat.
Kereskedelmi célú beruházásokat építünk Los Angelesben és környékén.
Elég nagyszabású vállalkozás, igaz?
Nem panaszkodhatok.
Ez a fickó totál seggfej, de a kiszámítható fajtából.
Az érvénytelenítés után eljátszadoztunk vele.
Cirógattuk az egóját, ami akkora volt, mint egy léghajó.
Mondhatsz seggfejet a prezentációban?
A cége nagyon fontos pályázaton indult. Így van? Az Olimpiai Falu?
Igen.
De még nem döntöttek, ugye?
Némi késlekedés van a jóváhagyási folyamatban.
Akkor is nagyon izgalmas. A kivitelezés az egyetlen profilja?
Nem. Vannak befektetéseim más területeken is.
Például szórakoztatóipar. Van egy kis produkciós cégem, a PanMedia.
- Vezetési tanácsadó cégem. - Futárszolgálat?
Eagle Couriers, igen.
- Sok mindenben utazom. - És mind nyereséges?
Persze, a nyilvántartás önmagáért beszél.
A téglánk súgott neki, hogy nincs ellene semmink.
A podcastos?
- Henry Dahl. - Dettó seggfej, de az másik történet.
Ahhoz, hogy működjön, jól csőbe kellett húznunk.
Elaltattuk a gyanakvását, és kezdődhetett a játék.
Elmondaná, miről szólt az e-mail, Mr. Grant?
Mitch nyakig úszott az adósságban.
Azt hitte, hogy rá tud venni, hogy kisegítsem.
Tartozása volt?
Igen, több százmillió.
A The Terrazzo toronyház, amivel megbízott minket,
építésellenőri problémák miatt leállt.
Csak úgy vitte a pénzt.
De az építésellenőri probléma nem érinti a kivitelezőt is?
De, csak a munka közbeni ellenőrzéseken nem találtak semmit.
A leállás a végső engedélyezésnél történt.
Talán az utolsó simításokat olyanokra bízta,
akik hanyag munkát végeztek, vagy építészeti problémák merültek fel,
de azt tudom, hogy semmi köze nem volt hozzám vagy a cégemhez.
Na persze!
A nyomozónk megtalálta a papírokat.
Tényleg mindent jóváhagytak, amíg Grant cége melózott,
de amint az épület elkészült, csomó hibát találtak.
Vagyis biztos tömte őket pénzzel, hogy a cége silány munkáját jóváhagyják,
hogy olcsón dolgozhasson.
Bocs, folytasd! Remekül csinálod.
De nem tudtuk bizonyítani. Mármint közvetlenül nem.
Ahhoz folyamodtunk, ami majdnem olyan jó, erősen utaltunk rá.
Ezt úgy hívják, hogy közvetett bizonyíték.
Reméltem volna, hogy valaki megtanította neked.
Ezt az FBI-idézést már bemutattuk az esküdtszéknek.
Felismeri, Mr. Grant?
Igen.
Lehetséges gyanúsítottként tünteti fel önt
egy építőipari csalás miatti szövetségi nyomozásban, igaz?
Elméletileg.
Elméletileg?
A kivitelezőket folyamatosan vizsgálják,
de nem volt rejtegetnivalóm, ezért nem történt semmi a levél után.
Hónapokkal ezelőtt jött, nem lett folytatása.
Értem.
Felolvasná a levél dátumát, Mr. Grant?
Január 18.
Most nézzük a Bondurant-tól kapott e-mailt.
Mi a dátuma?
Úgy tűnik, hogy január 10.
Nyolc nappal Bondurant fenyegető e-mailje után
levelet kapott az FBI-tól.
Aggódott, hogy beköpte magát nekik?
Az ingatlanbiznisz ingoványos terep. Semmi sem lepne meg.
Ismétlem, nincs rejtegetnivalóm.
Lehet, hogy a nyomozásnak volt valami köze az olimpiás pályázata késedelméhez?
Fogalmam sincs.
Összességében könnyebb lett volna az élete, ha Bondurant eltűnik.
Tiltakozom!
Elnézést, visszavonom!
Ne lépje át a határt, Mr. Haller!
Értettem, bírónő.
A Grant nem az igazi neve, ugye?
A törvényes vezetéknevem Grant.
De nem Alex Grantként született.
Tiltakozom! Mi köze a tanú nevéhez a tárgyaláshoz?
Pillanatokon belül rávilágítok, bírónő.
Ajánlom is.
A valódi neve?
Alex Kazarianként születtem,
de pár éve törvényesen megváltoztattam a vezetéknevemet.
Kazarian. Szép név.
Miért vált meg tőle?
Próbáltam megvetni a lábam üzletemberként Amerikában,
és az örmény vezetékneveket nehéz kimondani.
Igen, de elég népes örmény közösség él Los Angelesben, nem?
De mindenütt ott az idegengyűlölet, főleg, ha a városi tanáccsal van dolgunk.
Szomorú, de igaz. Maga már itt született, jól mondom?
Így van.
Tehát az apja volt a bevándorló.
- Mesélne róla? - Tiltakozom! Nem releváns.
Elutasítom.
Bírónő, ha szót kaphatnék.
Jacob Zimmer vagyok.
Én képviselem a tanút, beszélnék vele egy pillanatra.
Jelenleg nem látom sem okát, sem értelmét, Mr. Zimmer.
De kezd elfogyni a türelmem, Mr. Haller. Térjen a lényegre!
Máris, bírónő! Köszönöm. Mr. Grant?
Mit szeretne tudni?
Az apja Sasha Kazarian.
Igaz, hogy az apja jelenleg szövetségi börtönben ül
többrendbeli pénzmosásért, csalásért,
bűnszervezetben való részvételért, és gyilkosságra felbujtásért?
Igen, igaz.
Apám előélete közismert
bárki számára, aki hajlandó elég mélyre ásni, mint maga.
A névváltoztatás azért kellett, hogy leplezze a családi hátterét?
Természetesen.
Előbb azt mondta, amerikai hangzást akart.
Mindkettő igaz. El akartam határolódni apám múltjától,
és fogyasztóbarát vezetéknevet akartam.
Tudom, mire játszik, Mr. Haller, de nincs kapcsolatom apám világával.
Akármilyen mélyre is áshat, úgysem talál semmit.
Nem volt elég csak rámutatni, hogy az apja bűnöző.
Több kellett. Ott jöttél te a képbe.
Csak egyszerű nyomozói munka, édes.
Túl szerény vagy. Rettentő szerény.
Mr. Grant, ezt a fotót a nyomozóm készítette április 14-én.
Maga lép be rajta a Taron Pékségbe?
Igen, úgy tűnik.
Elmondaná, hogy miért ment a pékségbe?
Övék a város legjobb baklavája.
Csak ezért jár oda?
A nagybátyámé a hely.
Bűn, hogy meglátogatom a nagybátyám pékségét?
A nagybátyja Armen Kazarian?
Nem csukták le őt is bűnszervezetben való részvételért?
Igen, de aztán teljesen jó útra tért, ezért nyitott pékséget.
Hogy tisztességes üzletember legyen, mint jómagam.
A védelem bizonyítéka ellentmond ennek.
Látogatási jegyzőkönyv a börtönből,
ahol jelenleg Sasha Kazarian, a tanú apja hűsöl.
Odamehetnénk?
Bírónő, egyértelmű, hogy Mr. Haller mit akar.
Csak azt teszem, amit mondtam. Bemutatom Grantet másik gyanúsítottként.
Azt kérte, találjak több bizonyítékot. Íme!
Egyet kell értenem vele.
Nincs itt semmi, ami meglepné az ügyészséget.
Nem gondolhatod, hogy működni fog.
Rámutatsz a családja maffiakapcsolataira?
Mr. Grant, a jegyzőkönyv tanúsága szerint az apját április 13-án látogatta meg.
Emlékszik rá?
Körülbelül akkor lehettem nála.
Egy nappal azelőtt, hogy a nyomozóm lefotózta a bácsikája péksége előtt.
- Ha maga mondja. - A bizonyíték mondja, Mr. Grant.
A védelem bizonyítéka.
Feljegyzés Mr. Grant útvonaláról.
Szóval, úgy tűnik, hogy meglátogatta az apját,
másnap visszatért Los Angelesbe,
és egyenesen a nagybátyja pékségébe ment, mielőtt hazament volna.
- Éhes voltam. - Negyven perces kitérő.
Tiltakozom! Az ügyvéd tanúskodik.
Helyt adok. Az esküdtek ne vegyék figyelembe az utolsó kijelentést!
Mr. Grant, korábban említette,
milyen törvényes vállalkozások befektetője,
többek között egy futárszolgálaté is.
Igaz, hogy a nagybátyja, akié a pékség, részbefektető az Eagle Couriersben?
Megmutathatom az adatokat, ha nem emlékszik.
A nagybátyám péksége elég sikeres ahhoz,
hogy igen, képes volt ilyen befektetést eszközölni.
Ez az amerikai álom.
Valóban.
Nem tudom, kölyök. Egy ilyen fickó vérprofi.
Hosszú évek óta elfedi a nyomait.
Ráadásul az ügyész, Andrea, tízszer legyőzte.
- Nem volt tíz. - Megszámoltam. Annyi volt.
Hogy jutott eszedbe? Egy jó ügyész az egészet darabokra cincálhatja.
Ezért elintéztük, hogy erre esélye se legyen.
Még három fotó, amit a nyomozóm készített.
Ahányszor az apjánál járt,
másnap visszarepült, és egyenesen a nagybátyja pékségébe ment.
Nagyjából hathetente egyszer.
Szóval azt akarja mondani, hogy minden alkalommal,
miután meglátogatta a bűnszervezetben való részvételért ülő apját,
elment a nagybátyjához,
a bűnszervezet volt tagjához, jelenlegi üzlettársához,
és csak a baklava miatt?
- Tiltakozom! Zaklatás. - Elutasítom.
Csak…
Ez nem az, aminek látszik.
Vagy elképzelhető, hogy talán információt ad át.
- Tiltakozom! Spekuláció. - Elutasítom.
A bűnszervezet egyik tagjától a másiknak…
- Zaklatás! - Elutasítom!
…amivel maga is a bűnszervezet tagjának minősül.
Erről van szó, Mr. Grant? Mert ez pont ennek látszik.
Bírónő…
„Ügyvédem tanácsára az ötödik módosítás szerinti jogommal élve
visszautasítom, hogy válaszoljak erre vagy bármilyen további kérdésre.”
Rendet!
Csend legyen, vagy kiüríttetem a tárgyalótermet!
A vád és a védelem képviselője jöjjön az irodámba!
Aztakurva!
„Senki sem köteles önmagát vádolni.”
Ez a 16. századig nyúlik vissza.
Ezért nem kényszerítheti az ügyész a vádlottat, ha nem akar vallomást tenni.
És az esküdtek nem is feltételezhetik, hogy bűnös,
ha nem akar kérdésekre válaszolni.
Ez rendszerint a vádlottra vonatkozik,
de ha a védelem valaki mást állít a tanúk padjára,
és rákényszeríti, hogy hivatkozzon az ötödikre,
akkor kizárt, hogy az esküdtszék ne tartsa bűnösnek valamiben.
Ez volt az elképzelés.
Tudod, hogy ez milyen kockázatos? Mennyire mély víz?
Ha szándékosan teszem, persze, de ha csak úgy alakul…
Mr. Haller, tudja, hogy köteles tájékoztatni a bíróságot,
ha bármi jelét látja, hogy a tanú fontolgatja az 5.-re hivatkozást.
Fogalmam sem volt, hogy mit mond majd a tanú.
- Kibaszott kamu! - Miss Freemann!
Hivatáshoz méltó szóhasználatot kérek az irodámban és a tárgyalóteremben.
Megértette?
Elnézést, bírónő!
Kibaszottul a lényegre tapintott!
Grant az érvénytelenítéskor beleegyezett, hogy tanúskodjon.
Akkor nem hivatkozott rá. Nem tudtam, hogy most fog.
Nem.
Elültette a sztorit az esküdtek fejében.
Az ötödik miatt a vád részéről keresztkérdés kizárva.
A védelem ezzel a mutatvánnyal manipulálta a pert.
Ugyan már!
Mr. Haller, ha bizonyítékot találok arra, hogy előre kitervelte,
fegyelmi eljárást kezdeményezek a kamaránál.
Most pedig töröltetem a tanú vallomását. Minden szót.
Az esküdtek fejében már ott a gondolat.
Megértem, Miss Freemann,
de ha nincs bizonyítéka, hogy Mr. Haller kezdettől ezt akarta,
ebből nem lesz eljárási hiba.
Közlöm az esküdtekkel, nem feltételezhetik a bűnösségét,
csak mert nem hajlandó kérdésekre válaszolni.
De még mindig ott egy probléma.
Oké, tiszta sor, hogy az 5.-re hivatkozással
az esküdtszék feltételezi, hogy bűnös.
Na de mégis miben?
Csupáncsak rámutattál, hogy lehet, hogy bűnöző.
De még mindig nincs semmi konkrét, ami a gyilkossághoz kötné.
De volt még egy trükk a tarsolyunkban.
Mr. Wojciechowski, megkönnyítve a bírósági írnok munkáját,
szólíthatom Dennisnek?
Természetesen.
Elmondaná, hogy mi a foglalkozása?
A maga nyomozója vagyok.
És a nekem végzett munkája során nyomozott ebben az ügyben érintett személy után?
Igen. Alex Grant után.
Mit tudott meg Mr. Grantről?
Többször követtem a reptérről a nagybátyja glendale-i pékségéhez.
Tiltakozom!
Mr. Grant vallomását törölték. Többé nem releváns az ügyben.
Épp ellenkezőleg, bírónő! A tanú vallomása bizonyítja a relevanciát.
Csak jusson el oda!
Igen, bírónő. Dennis, miért volt érdekes Grant látogatása a nagybátyjánál?
Mert felfedeztem valami mást.
Valamit, ami látszólag közvetlenül kötötte Mitchell Bondurant meggyilkolásához.
Elmondaná, mi volt ez?
Bondurant parkolóházában csak a bejáratnál és a kijáratnál voltak kamerák.
Aznap nem jöttek-mentek szokatlan járművek.
Ezt megállapítottuk.
De az utca túloldalán lévő épületen van egy kamera, egy régi típusú,
amelyik percenként egyszer pillanatképet készít,
és belátja Bondurant irodájának utcafronti oldalát.
Mutatjuk is, bírónő.
A felvételt korábban az ügyészség is megkapta.
Tanulmányoztam a képeket, hogy vajon Miss Trammell látható-e bármelyiken.
Egyiken sem volt, de észrevettem valaki mást.
Eagle Couriers, Grant és a nagybátyja futárszolgálata.
Meddig állt a furgon az iroda előtt?
8:19-től egészen 9:05-ig.
És ez miért fontos?
Mert az orvosszakértő szerint
a gyilkosságot 8:30 és 9:00 között követték el.
Köszönöm, nincs több kérdésem.
Mivel le vagyunk maradva a délutáni szünettel, ejtsük meg most!
Harminc perc.
Akkor újra összeülünk a keresztkérdésekre.
Hihetetlen. Kitűnő munka!
Ötöst adok a prezentációra.
Te viszont gyenge kettest kapsz jogi etikából,
de a stratégiád csillagos ötös.
Kölyök, ezzel még apád sem állt volna elő.
Háromnegyed négy. A szünetnek lassan vége.
Most ha visszamész, a vád keresztkérdéseket fog feltenni.
Aztán az esküdtek hazamennek, és egész éjjel ezen rágódnak.
Zseniális!
Csak még egy kérdés.
Ezt menet közben találtad ki?
Nem egészen.
Mint mondtam,
végig tudtuk, a bizonyíték cáfolhatatlan.
Mickey tudta, hogy kell a sajtó az előzetes meghallgatásra.
Akkor nem vehettem rá az 5.-re.
Mert bíróság elé kellett állítanod, hogy most tegye meg, az esküdtszék előtt.
Kösz, hogy kitartottál.
Viccelsz? A bíróság számomra olyan, mint az oxigén.
Menj előre! Mindjárt jövök.
Vasquez ügynök, mi szél hozta a bíróságra?
Nem így szólt az egyezségünk.
Miről beszél?
Megadtam, amire szüksége volt, hogy Grant tanúskodjon,
az 5. nem kellett volna.
Kihasznált.
Szerintem ez kölcsönös, nem gondolja? Maga is teszi a dolgát, én is az enyémet.
Akkor megsúgom, hogy az FBI-nak mije van. Jó memóriája.
Még találkozunk, ügyvéd úr.
Miss Freemann, keresztkérdés?
Nincs, bírónő. Nincs kérdésem a tanúhoz.
Rendben. Akkor a tanú távozhat.
Mr. Haller?
A védelem visszavonul.
Kitűnő. Cáfoló tanúk?
Nincs, bírónő.
Még jobb.
Ez esetben, mivel elég későre jár, azt javaslom, hogy…
Bírónő, a vád készen áll a záróbeszédre.
Bírónő, kérhetném, hogy halasszuk holnap reggelre?
- Húsz percünk van. - Nem gond.
Nekem tíz is elég.
Nem semmi előadást láthattunk, igaz?
Mr. Haller bevetett mindent, amit lehetett.
Komplett cirkuszi show-val készült.
A Las Vegas-i bűvészek szedhetik a sátorfájukat.
De, akárcsak a bűvész,
a védelem is csak arra hajt, hogy elterelje a figyelmet.
Mert csak ehhez ért.
Mr. Haller azt akarja, hogy elhiggyék, csak mert egy férfinek, Alex Grantnek
megkérdőjelezhető a családi háttere, akkor biztosan gyilkos is.
Vagy mivel homályos üzleti vitája volt Mr. Bondurant-nal,
az már indíték a gyilkosságra.
Vagy talán nem is érdekli, hogy maguk ezt elhiszik, vagy sem.
Talán csak örül, ha eltereli a figyelmüket a tényekről,
mert itt a tények cáfolhatatlanok.
A gyilkos fegyver nem Alex Grant véres kalapácsa.
A vádlotté, Lisa Trammellé.
A kesztyű Mitchell Bondurant vérével szintén Lisa Trammellé.
Ellentétben Granttel
Lisa Trammellnek volt indítéka, eszköze és alkalma is a gyilkosságra.
Ellentétben Granttel
Lisa Trammell többször is elítélően, sőt fenyegetően beszélt
az áldozattal és az áldozatról.
Sőt, a viselkedése annyira fenyegető volt,
hogy Mitchell Bondurant kénytelen volt távoltartási végzést kérni ellene.
De a távoltartás csak akkor működik, ha az arra kötelezett személy betartja.
Egy bűvésztrükk is csak akkor működik,
ha a közönség hagyja magát becsapni.
Ne hagyják magukat becsapni!
Lássanak át Mr. Haller szalontrükkjein!
Lássák meg…
az igazságot!
Sajnálom, de most hirtelen úgy érzem, hogy nem kapok levegőt.
Jézusom, holnap börtönbe kerülhetek!
Nyugi!
Lisa, mindent megteszek, hogy ne történhessen meg.
Oké?
Gyere, Mickey, dolgoznunk kell a záróbeszéden!
Mindjárt megyek.
Mennem kell. Hosszú lesz az éjszaka.
Tudom.
Vihetek vacsorát?
Nem hinném, hogy jó ötlet.
Úgy értettem, hogy Renével küldhetnék valamit.
Ez a legkevesebb, Mickey.
Akkor talán egy kis pozolét?
Menjünk!
Vigyázz magadra!
Menjünk, Lorna!
Padlóra küldött a záróbeszéddel. Vissza kell vágnunk.
Mit gondolsz?
Előbb a bizonyíték, aztán az érzelmek, vagy fordítva?
- Szerintem… - Hahó!
Éljen, vacsora!
A pozole! Köszönjük.
Szívesen!
Tegye csak ide!
Kérdezhetek valamit? A fickónak mi köze az ügyhöz?
Az ellenőrnek?
Igen. Láttam a bíróságon is, de ő nem közegészségügyis?
Közegészségügy? Walter Kim építésügyi ellenőr.
Nem, ez ugyanaz a fickó. Rajtaütésszerűen bejött az étterembe.
A Lisa letartóztatása előtti napon.
Előző nap?
Amikor bejárta az éttermet, bement Lisa fészerébe is?
Igen. Ott halad át a gázvezeték.
Vele tartott?
Nem. Ebédidő volt, óriási forgalommal.
A The Terrazzo aktái?
Tessék!
Walter Kim volt az. Ő írta alá az ellenőrzéseket.
Alex Grant neki fizette a kenőpénzt.
ÉPÍTÉSI FŐELLENŐR ALÁÍRÁSA
Amikor Bondurant elküldte az e-mailt Grantnek, Kimet is megfenyegette.
Kim aláírása ott virít a papíron, kiszolgáltatott volt.
Tudta, hogy mindent elveszíthet. Az otthonát, a családját.
Az amerikai álmát.
Tudta, hogy Lisa dühös Bondurant-ra. Ő készítette ezt a képet.
- Tudta, hogy Lisára rákenheti. - Szerinted Kim ölte meg Bondurant-t?
Talán. Vagy talán tudja, ki tette. Lehet, hogy Alex Grant vette rá.
- Egy módon tudhatjuk meg. - Rajta vagyok.
- Valami? - Semmi jó.
Walter Kim eltűnt.
Eltűnt? Szükségünk van rá!
A felesége két napja jelentette be az eltűnését.
Nem ment haza a munkából.
Már visszavonultunk.
Ha nem kerül elő, nem nyitják újra az ügyet.
Kiderítem, amit lehet.
MICHAEL CONNELLY REGÉNYEI ALAPJÁN
A feliratot fordította: Juhász Ildikó
𝄇 Downloaded From BollyFlix 𝄇